ddrg/super_eurlex huggingface dataset:
Kommissionens forordning (EF) nr. 1183/2003

af 2. juli 2003

om ændring af forordning (EF) nr. 1623/2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår markedsmekanismer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 806/2003(2), særlig artikel 33, og

ud fra følgende betragtninger:

(1) Inden for rammerne af den destillation af vin til konsumalkohol, der åbnes hvert år i Fællesskabet, har producenterne pligt til at levere deres vin til destilleriet og destillationsvirksomhederne pligt til at destillere denne vin inden en bestemt dato.

(2) De offentlige lagerkapaciteter i visse medlemsstaterne er opbrugt, og dermed kan de offentlige institutioner ikke længere modtage alkoholleveringer fra destillationsvirksomhederne, hvilket har bevirket, at visse destillationsvirksomheders lagre også er blevet fulde. De manglende oplagringsmuligheder hindrer, at der kan indlagres ny vin til destillation til konsumalkohol inden den dato, der er fastsat i Kommissionens forordning (EF) nr. 1623/2000(3), senest ændret ved forordning (EF) nr. 625/2003(4).

(3) For at råde bod på denne situation bør fristen for vinens levering til destillation samt fristen for vinens destillation derfor udskydes halvanden måned.

(4) Forordning (EF) nr. 1623/2000 bør derfor ændres i overensstemmelse hermed.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

I artikel 63a i forordning (EF) nr. 1623/2000 foretages følgende ændringer:

a) I stk. 8 indsættes følgende som sidste punktum:"For produktionsåret 2002/03 udskydes den i stk. 1 nævnte dato til den 31. august i det efterfølgende produktionsår."

b) I stk. 10 indsættes følgende som andet afsnit:"For produktionsåret 2002/03 udskydes den i stk. 1 nævnte dato til den 15. november i det efterfølgende produktionsår."

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. juli 2003.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EUT L 122 af 16.5.2003, s. 1.

(3) EFT L 194 af 31.7.2000, s. 45.

(4) EUT L 90 af 8.4.2003, s. 4.
Kommissionens forordning (EF) nr. 2303/2003

af 29. december 2003

om særlige regler for mærkning af vin importeret fra USA

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), særlig artikel 53, og

ud fra følgende betragtning:

(1) I Kommissionens forordning (EF) nr. 753/2002 af 29. april 2002 om visse gennemførelsesbestemmelser til Rådets forordning (EF) nr. 1493/1999 for så vidt angår beskrivelse, betegnelse, præsentation og beskyttelse af visse vinprodukter(2) er der fastsat en række undtagelsesbestemmelser for mærkning af vin importeret fra USA, der udløber den 31. december 2003.

(2) Da de igangværende bilaterale forhandlinger med USA ikke vil kunne afsluttes inden årets udgang, bør bestemmelserne for vin importeret fra USA videreføres for at undgå enhver forstyrrelse af samhandelen under hensyn til, hvordan forhandlingerne skrider frem.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

1. Vine importeret fra USA kan have en betegnelse, der indeholder statens navn og i givet fald navnet på det pågældende county eller vindyrkningsområde, selv om vinen er fremstillet af druer, hvoraf kun 75 % er høstet i den pågældende stat eller i et enkelt county, hvis navn den bærer, såfremt vinen er fremstillet af druer, der udelukkende er høstet på USA's område.

2. Vine importeret fra USA kan have en betegnelse, der indeholder et sortsnavn, selv om den er fremstillet af druer, hvoraf kun 75 % hidrører fra den pågældende sort, hvis navn den bærer, såfremt den pågældende sort er afgørende for vinens karakter.

Artikel 2

Denne forordning er træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 1. januar 2004 til ikrafttrædelsen af den aftale, der bliver resultatet af forhandlingerne med USA om indgåelse af en aftale om samhandelen med vin, der bl.a. vedrører ønologiske metoder og beskyttelse af geografiske betegnelser, og senest til den 31. december 2005.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. december 2003.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1. Senest ændret ved Kommissionens forordning (EF) nr. 1795/2003 (EUT L 262 af 14.10.2003, s. 13).

(2) EFT L 118 af 4.5.2002, s. 1. Senest ændret ved forordning (EF) nr. 1205/2003 (EUT L 168 af 5.7.2003, s. 13).
Kommissionens forordning (EF) nr. 2172/2003

af 12. december 2003

om ændring og korrektion af forordning (EF) nr. 2273/2002 om gennemførelsesbestemmelser til Rådets forordning (EF) nr. 1254/1999 for så vidt angår registrering af priserne for visse kvægkategorier på EF's repræsentative markeder

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), særlig artikel 41, og

ud fra følgende betragtninger:

(1) I Kommissionens forordning (EF) nr. 2273/2002(2) er der fastsat bestemmelser om registrering af priserne for forskellige kvægkategorier på medlemsstaternes repræsentative markeder. I bilagene til nævnte forordning er der fastsat nærmere regler for oplysning om registrering af priserne for hver af disse kvægkategorier.

(2) Efter anmodning fra de pågældende medlemsstater bør bilag I, II og III til forordning (EF) nr. 2273/2002 delvis revideres i lyset af, hvordan markedsføringen og kvægpopulationens størrelse udvikler sig i medlemsstaterne.

(3) Erfaringen har endvidere vist, at bilag II til forordning (EF) nr. 2273/2002 indeholder en fejl.

(4) Forordning (EF) nr. 2273/2002 bør derfor ændres og korrigeres i overensstemmelse hermed.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forordning (EF) nr. 2273/2002 foretages følgende ændringer:

1) Del G, punkt 2, i bilag I affattes således:

"2. Kvaliteter og koefficienter

>TABELPOSITION>"

2) Del H, punkt 2, i bilag I affattes således:

"2. Kvaliteter og koefficienter

>TABELPOSITION>"

3) Del F, punkt 2, i bilag II affattes således:

"2. Kvaliteter og koefficienter

>TABELPOSITION>"

4) Del B, punkt 2, i bilag III affattes således:

"2. Kvaliteter

Veaux blancs, moyenne des types commerciaux 'extra', 'blanc bleu', 'pie rouge' et 'pie noire'"

Artikel 2

Del C, punkt 2, i bilag II til forordning (EF) nr. 2273/2002 korrigeres således:

"2. Kvaliteter og koefficienter

>TABELPOSITION>"

Artikel 3

Denne forordning træder i kraft på dagen for offentliggørelsen i Den Europæiske Unions Tidende.

Den anvendes på meddelelserne som omhandlet i artikel 1, stk. 3, artikel 2, stk. 3, og artikel 3, stk. 3, i forordning (EF) nr. 2273/2002, der fremsendes fra den 8. januar 2004.

Artikel 2 anvendes fra den 1. januar 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. december 2003.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 21. Senest ændret ved forordning (EF) nr. 1782/2003 (EUT L 270 af 21.10.2003, s. 1).

(2) EFT L 347 af 20.12.2002, s. 15.
Kommissionens forordning (EF) nr. 871/2003

af 20. maj 2003

om permanent tilladelse af manganomanganoxid som et nyt tilsætningsstof til foderstoffer

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/524/EØF af 23. november 1970 om tilsætningsstoffer til foderstoffer(1), senest ændret ved forordning (EF) nr. 1756/2002(2), særlig artikel 3 og 9d, og

ud fra følgende betragtninger:

(1) I direktiv 70/524/EØF er det fastsat, at der kan gives tilladelse til nye tilsætningsstoffer på baggrund af en ansøgning i henhold til artikel 4 i direktivet.

(2) Der er blevet indgivet en ansøgning om tilladelse for tilsætningsstoffet manganomanganoxid, som en kilde til mangan, der tilhører gruppen af mikromineraler, jf. del II i bilag C til direktiv 70/524/EØF.

(3) Den Videnskabelige Komité for Foder har den 6. februar 2002 afgivet en udtalelse om anvendelsen af dette tilsætningsstof i foderstoffer og konkluderer, at manganomanganoxid ikke frembyder nogen risiko for dyrs eller menneskers sundhed eller for miljøet.

(4) Vurderingen af ansøgningen om tilladelse for manganomanganoxid viser, at dette tilsætningsstof, der er omhandlet i artikel 2, litra aaaa), i direktiv 70/524/EØF, opfylder betingelserne i direktivets artikel 3a på de vilkår, der er beskrevet i bilaget til denne forordning. Dette tilsætningsstof bør derfor tillades uden tidsbegrænsning.

(5) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

UDSTEDT FØLGENDE FORORDNING:

Artikel 1

Manganomanganoxid, der tilhører gruppen mikromineraler, som er opført i bilaget til denne forordning, tillades til anvendelse som tilsætningsstof til foderstoffer på de vilkår, der er angivet i bilaget.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. maj 2003.

På Kommissionens vegne

David Byrne

Medlem af Kommissionen

(1) EFT L 270 af 14.12.1970, s. 1.

(2) EFT L 265 af 3.10.2002, s. 1.

BILAG

Mikromineraler

>TABELPOSITION>
Kommissionens forordning (EF) nr. 326/2003

af 20. februar 2003

om berigtigelse af forordning (EØF) nr. 1274/91 om gennemførelsesbestemmelser til forordning (EØF) nr. 1907/90 om handelsnormer for æg

KOMMISSIONEN FOR DE EUROPÆISKE FÆLLESSKABER HAR-

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1907/90 af 26. juni 1990 om handelsnormer for æg(1), senest ændret ved forordning (EF) nr. 5/2001(2), særlig artikel 10, stk. 3, og artikel 20, stk. 1 og 4, og

ud fra følgende betragtninger:

(1) De græske myndigheder har foreslået, at der anvendes mere hensigtsmæssige udtryk til på pakninger og æg at angive produktionsmetoderne for æglæggende høner, der holdes på gulvet. Derfor bør visse græske udtryk i Kommissionens forordning (EØF) nr. 1274/91(3), senest ændret ved forordning (EF) nr. 1651/2001(4), berigtiges i overensstemmelse hermed.

(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -

UDSTEDT FØLGENDE FORORDNING:

Artikel 1

Forordning (EØF) nr. 1274/91 berigtiges således:

1) Vedrører kun den græske udgave.

2) I bilag II ændres de græske udtryk i kolonne 2 til:"Αυγά Αχυρώνα

Αχυρώνα".

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

De græske udtryk, der har skullet anvendes på pakninger og æg inden denne forordnings ikrafttræden, kan dog fortsat anvendes indtil den 1. juni 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. februar 2003.

På Kommissionens vegne

Franz Fischler

Medlem af Kommissionen

(1) EFT L 173 af 6.7.1990, s. 5.

(2) EFT L 2 af 5.1.2001, s. 1.

(3) EFT L 121 af 16.5.1991, s. 11.

(4) EFT L 220 af 15.8.2001, s. 5.
Kommissionens forordning (EF) nr. 1660/2003

af 19. september 2003

om ændring af varespecifikationen for en betegnelse, der er anført i bilaget til forordning (EF) nr. 1107/96 (Ossau-Iraty)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), senest ændret ved Kommissionens forordning (EF) nr. 692/2003(2), særlig artikel 9, og

ud fra følgende betragtninger:

(1) De franske myndigheder har i medfør af artikel 9 i forordning (EØF) nr. 2081/92 anmodet om, at der for betegnelsen "Ossau-Iraty", som er registreret som beskyttet oprindelsesbetegnelse ved Kommissionens forordning (EF) nr. 1107/96 af 12. juni 1996 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EF) nr. 2081/92(3), senest ændret ved forordning (EØF) nr. 1571/2003(4), ændres i punkterne vedrørende produktets fremstillingsmetode og krav i nationale bestemmelser.

(2) Efter en vurdering af denne ændringsanmodning er det konstateret, at der ikke er tale om mindre ændringer.

(3) I overensstemmelse med proceduren i artikel 9 i forordning (EØF) nr. 2081/92 finder fremgangsmåden i artikel 6 tilsvarende anvendelse, da der ikke er tale om mindre ændringer.

(4) Det vurderes, at der i dette tilfælde er tale om ændringer i overensstemmelse med forordning (EØF) nr. 2081/92. Der er ikke i medfør af artikel 7 i nævnte forordning over for Kommissionen fremsat indsigelser efter offentliggørelsen af de nævnte ændringer i De Europæiske Fællesskabers Tidende(5).

(5) De pågældende ændringer skal derfor registreres og offentliggøres i Den Europæiske Unions Tidende -

UDSTEDT FØLGENDE FORORDNING:

Artikel 1

De ændringer, der er anført i bilaget til denne forordning, registreres og offentliggøres i henhold til artikel 6, stk. 4, i forordning (EØF) nr. 2081/92.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. september 2003.

På Kommissionens vegne

Franz Fischler

Medlem af Kommissionen

(1) EFT L 208 af 24.7.1992, s. 1.

(2) EUT L 99 af 17.4.2003, s. 1.

(3) EFT L 148 af 21.6.1996, s. 1.

(4) EUT L 224 af 6.9.2003, s. 17.

(5) EFT C 252 af 12.9.2001, s. 16 (Ossau-Iraty).

BILAG

FRANKRIG

Ossau-Iraty

Fremstillingsmetode:

De godkendte fåreracer angives nærmere: "basco-béarnaise", "Manech tête noire" eller "Manech tête rousse" (i stedet for: traditionelle racer).

Krav i nationale bestemmelser:

I stedet for: "Dekret af 29. december 1986"

læses: "Dekret om den kontrollerede oprindelsesbetegnelse 'Ossau-Iraty'."
Kommissionens forordning (EF) nr. 336/2003

af 21. februar 2003

om ændring af forordning (EF) nr. 824/2000 om fastsættelse af procedurer for interventionsorganernes overtagelse af korn samt analysemetoder for bestemmelsen af kvalitet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1666/2000(2), særlig artikel 5, og

ud fra følgende betragtninger:

(1) I artikel 5, stk. 5, i Kommissionens forordning (EF) nr. 824/2000(3) er der fastsat en tolerance på 5 % mellem den vejede mængde og den mængde, der er anslået efter volumenmetoden, i tilfælde af overtagelse på det lager, hvor kornet befinder sig på tidspunktet for tilbuddet. Er tolerancen overskredet, foretages der straks en vejning. Vejningsomkostningerne påhviler lagerholderen, hvis den konstaterede vægt er lavere end den vægt, der blev indført i regnskabet, eller i modsat fald EUGFL.

(2) I artikel 2 i Kommissionens forordning (EØF) nr. 147/91 af 22. januar 1991 om definition og fastsættelse af tolerancer for svind i landbrugsprodukter på offentlige interventionslagre(4), ændret ved forordning (EØF) nr. 652/92(5), er der for korn fastsat en tolerance for normalt oplagringssvind og forskelle i resultater mellem to vejninger. Denne tolerance bør endvidere anvendes, når det drejer sig om at fastslå, hvem der skal bære de i artikel 5, stk. 5, litra d), i forordning (EF) nr. 824/2000 omhandlede vejningsomkostninger.

(3) Forordning (EF) nr. 824/2000 bør derfor ændres i overensstemmelse hermed.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Artikel 5, stk. 5, litra d), i forordning (EF) nr. 824/2000 affattes således:

"d) foretages der straks en vejning, hvis tolerancen er overskredet. Vejningsomkostningerne påhviler lagerholderen, hvis den konstaterede vægt er lavere end den vægt, der blev indført i regnskabet, eller i modsat fald EUGFL under anvendelse af tolerancen i artikel 2, stk. 1, første led, i forordning (EØF) nr. 147/91."

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. februar 2003.

På Kommissionens vegne

Franz Fischler

Medlem af Kommissionen

(1) EFT L 181 af 1.7.1992, s. 21.

(2) EFT L 193 af 29.7.2000, s. 1.

(3) EFT L 100 af 20.4.2000, s. 31.

(4) EFT L 17 af 23.1.1991, s. 9.

(5) EFT L 70 af 17.3.1992, s. 5.
Kommissionens forordning (EF) nr. 1795/2003

af 13. oktober 2003

om ændring af bilag VI til Rådets forordning (EF) nr. 1493/1999 for så vidt angår kvalitetsvin fra bestemte dyrkningsområder

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 806/2003(2), særlig artikel 58, og

ud fra følgende betragtninger:

(1) I henhold til afsnit D, punkt 1, i bilag VI til forordning (EF) nr. 1493/1999 må kvbd kun fremstilles af druer af de sorter, der er opført på producentmedlemsstatens liste, og som er høstet i det bestemte dyrkningsområde.

(2) I henhold til afsnit D, punkt 2, i nævnte bilag VI kan en medlemsstat imidlertid, når der er tale om en traditionel fremgangsmåde, som er reguleret af særlige bestemmelser i medlemsstaten, på visse betingelser, indtil senest den 31. august 2003 ved udtrykkelige tilladelser og under forudsætning af, at der føres passende kontrol, tillade, at en mkvbd fremstilles ved at ændre basisproduktet for denne vin ved tilsætning af et eller flere vinavlsprodukter, der ikke har oprindelse i det bestemte dyrkningsområde, hvis navn vinen bærer.

(3) Italien har gjort brug af denne undtagelse i forbindelse med fremstilling af mkvbd med betegnelserne "Conegliano-Valdobbiadene" og "Montello e Colli Asolani". Da undtagelsesbestemmelsen udløber den 31. august 2003, og vinproducenterne har dokumenteret, at det er nødvendigt at forlænge den for en begrænset periode for at tilpasse de strukturelle aspekter af denne traditionelle fremgangsmåde, bør undtagelsen gælde indtil den 31. august 2005.

(4) Forordning (EF) nr. 1493/1999 bør ændres i overensstemmelse hermed.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Afsnit D, punkt 2, første afsnit, i bilag VI til forordning (EF) nr. 1493/1999 affattes således:"Uanset punkt 1, litra a), kan en producentmedlemsstat, når der er tale om en traditionel fremgangsmåde, som er reguleret af særlige bestemmelser i medlemsstaten, indtil senest den 31. august 2005 ved udtrykkelige tilladelser og under forudsætning af, at der føres passende kontrol, tillade, at en mkvbd fremstilles ved at ændre basisproduktet for denne vin ved tilsætning af et eller flere vinavlsprodukter, der ikke har oprindelse i det bestemte dyrkningsområde, hvis navn vinen bærer, forudsat:"

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Den anvendes fra den 1. september 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. oktober 2003.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EUT L 122 af 16.5.2003, s. 1.
Kommissionens forordning (EF) nr. 2206/2003

af 17. december 2003

om supplering af bilaget til forordning (EF) nr. 2400/96 om optagelse af visse betegnelser i registeret over beskyttede oprindelsesbetegnelser og beskyttede geografiske betegnelser (Thüringer Leberwurst, Thüringer Rotwurst, Thüringer Rostbratwurst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), senest ændret ved forordning (EF) nr. 806/2003(2), særlig artikel 6, stk. 3 og 4, og

ud fra følgende betragtninger:

(1) Tyskland har i overensstemmelse med artikel 5 i forordning (EØF) nr. 2081/92 indgivet ansøgninger til Kommissionen om registrering af betegnelserne "Thüringer Leberwurst", "Thüringer Rotwurst" og "Thüringer Rostbratwurst" som geografiske betegnelser.

(2) Det er i overensstemmelse med artikel 6, stk. 1, i nævnte forordning blevet konstateret, at ansøgningerne opfylder alle kravene i forordningen, og at de indeholder alle de oplysninger, der er nævnt i artikel 4 heri.

(3) Kommissionen har i henhold til artikel 7 i forordning (EØF) nr. 2081/92 modtaget en indsigelse mod betegnelserne i bilaget til nævnte forordning efter offentliggørelsen i Den Europæiske Unions Tidende i overensstemmelse med artikel 6, stk. 2, i nævnte forordning(3), men den er senere blevet kaldt tilbage.

(4) Betegnelserne er derfor berettiget til optagelse i "Registeret over beskyttede oprindelsesbetegnelser og beskyttede geografiske betegnelser" og dermed også til EF-beskyttelse som beskyttede geografiske betegnelser.

(5) Bilaget til nærværende forordning supplerer bilaget til Kommissionens forordning (EF) nr. 2400/96(4), senest ændret ved forordning (EF) nr. 2054/2003(5) -

UDSTEDT FØLGENDE FORORDNING:

Artikel 1

De betegnelser, der er anført i bilaget til nærværende forordning, tilføjes i bilaget til forordning (EF) nr. 2400/96 og optages som beskyttede geografiske betegnelser (BGB) i "Registeret over beskyttede oprindelsesbetegnelser og beskyttede geografiske betegnelser", jf. artikel 6, stk. 3, i forordning (EØF) nr. 2081/92.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. december 2003.

På Kommissionens vegne

Franz Fischler

Medlem af Kommissionen

(1) EFT L 208 af 24.7.1992, s. 1.

(2) EUT L 122 af 16.5.2003, s. 1.

(3) EFT C 114 af 15.5.2002, s. 10 (Thüringer Leberwurst).

EFT C 114 af 15.5.2002, s. 12 (Thüringer Rotwurst).

EFT C 114 af 15.5.2002, s. 14 (Thüringer Rostbratwurst).

(4) EFT L 327 af 18.12.1996, s. 11.

(5) EUT L 305 af 22.11.2003, s. 5.

BILAG

VARER I EF-TRAKTATENS BILAG I TIL KONSUM

Kødprodukter

TYSKLAND

Thüringer Leberwurst (BGB)

Thüringer Rotwurst (BGB)

Thüringer Rostbratwurst (BGB)